Държавен вестник, бр. 52, 2015 г., стр. 49

БРОЙ  52	
Д Ъ Р Ж А В Е Н  В Е С Т Н И К 	
СТР.  49  
от общата сума на рисковите експозиции, в 
случай че определеният орган в държавата 
членка, в която са лицензирани, не е признал 
надвишаващото 2,5 % ниво на буфера в съ­
ответствие с чл. 116, ал. 1; 
2. инвестиционните посредници, прилагащи 
ниво на антицикличния буфер, определено от 
съответния орган на трета държава, в случай 
че определеният орган в държавата членка, 
в която са лицензирани, е признал това ниво 
на буфера в съответствие с чл. 116.
(8) Инвестиционният посредник спазва 
регулаторните технически стандарти на ЕБО, 
приети от комисията за определяне на метода 
за идентифициране на географското местопо­
ложение на съответните кредитни експозиции, 
съгласно ал. 4.
Раздел VІ
Мерки за запазване на капитала
Чл. 119. (1) Инвестиционният посредник, 
отговарящ на комбинираното изискване за 
буфер, няма право да разпределя елементите 
на базовия си собствен капитал от първи ред 
по начин, който може да доведе до ниво, при 
което комбинираното изискване за буфер не 
е изпълнено.
(2) Комисията изисква от инвестиционния 
посредник, който не отговаря на комбинира­
ното изискване за буфер, да изчисли макси­
малната сума за разпределяне в съответствие 
с чл. 120, ал. 1 и да уведоми комисията за 
тази сума. 
(3) В случая по ал. 2 инвестиционният 
посредник няма право, преди да е изчислил 
максималната сума за разпределение, да пред­
приема всяко от следните действия: 
1. да прави разпределяния във връзка с 
базовия собствен капитал от първи ред; 
2. да поема задължение за плащане на 
променливи възнаграждения или облаги, 
свързани с пенсиониране, или да изплаща 
променливи възнаграждения, ако задължени­
ето за плащане е възникнало в период, когато 
инвестиционният посредник не е изпълнявал 
комбинираните изисквания за буфер; 
3. да извършва плащания по инструмен­
тите, влизащи в състава на допълнителния 
собствен капитал от първи ред.
(4) Разпределението във връзка с базовия 
собствен капитал от първи ред за целите на 
ал. 1 – 3 включва следното:
1. изплащане на парични дивиденти; 
2. разпределение на напълно или частично 
изплатени акции към основното възнаграж­
дение или други капиталови инструменти, 
посочени в чл. 26, параграф 1, буква „а“ от 
Регламент (ЕС) № 575/2013; 
3. обратно изкупуване или закупуване 
от инвестиционния посредник на собствени 
акции или дялове, или други капиталови 
инструменти, посочени в чл. 26, параграф 1, 
буква „а“ от Регламент (ЕС) № 575/2013; 
4. възстановяване на суми, изплатени във 
връзка с капиталовите инструменти, посочени 
в чл. 26, параграф 1, буква „а“ от Регламент 
(ЕС) № 575/2013; 
5. разпределяне на елементи от капитала, 
посочени в чл. 26, параграф 1, букви „б“ – „д“ 
от Регламент (ЕС) № 575/2013.
(5) В случай, когато даден инвестиционен 
посредник не успее да изпълни или надвиши 
комбинираното изискване за буфер, той няма 
право да разпределя чрез действията, посочени 
в ал. 3, в размер, по-голям от максималната 
сума за разпределение, изчислена в съответ­
ствие с чл. 120, ал. 1.
(6) Наложените ограничения се прилагат 
само по отношение на плащания, водещи до 
намаляване на базовия собствен капитал от 
първи ред или до намаляване на печалбата, 
и в случай, при който спирането на пла­
щанията или неплащането не представлява 
неизпълнение или условие за започване на 
производство по несъстоятелност на инвес­
тиционния посредник.
Чл. 120. (1) Инвестиционният посредник 
изчислява максимална сума за разпределение, 
като умножава сумата, изчислена в съответ­
ствие с ал. 2 и 3, по коефициент, който се 
определя в съответствие с ал. 4 и 5. Макси­
малната сума за разпределение се намалява 
посредством всяко от действията, посочени 
в чл. 119, ал. 3.
(2) Сумата, включена при изчисляването 
на максималната сума за разпределение по 
ал. 1, се състои от сбора на: 
1. междинните печалби, невключени в 
базовия собствен капитал от първи ред съ­
гласно чл. 26, параграф 2 от Регламент (ЕС) 
№ 575/2013, получени след последното решение 
относно разпределението на печалбите или 
всяко от действията, посочени в чл. 119, ал. 3; 
2. годишните печалби, невключени в 
базовия собствен капитал от първи ред съ­
гласно чл. 26, параграф 2 от Регламент (ЕС) 
№ 575/2013, получени след последното решение 
относно разпределението на печалбите или 
всяко от действията, посочени в чл. 119, ал. 3. 
(3) От сумата, получена по ал. 2, се изваж­
дат сумите, дължими като данък, в случай 
че елементите, посочени в ал. 2, т. 1 и 2, не 
са разпределени.
(4) Коефициентът, включен при изчислява­
нето на максималната сума за разпределение 
по ал. 1, се определя по следния начин: 
1. в случай, когато базовият собствен 
капитал от първи ред, поддържан от инвес­
тиционния посредник, който не се използва 
за покриване на капиталовите изисквания 
съгласно чл. 92, параграф 1, буква „в“ от Ре­
гламент (ЕС) № 575/2013, изразен като процент 
от общата сума на рисковата експозиция,